’n Tetrakwark is in deeltjiefisika ’n eksotiese meson wat uit vier kwarke bestaan. In beginsel is ’n tetrakwark-toestand moontlik in kwantum-chromodinamika, die moderne teorie van sterk wisselwerkings. Die eerste kandidaat-tetrakwark is in 2003 in Japan voorgestel. Dié deeltjie sou 3 872 MeV weeg. In 2007 is die Z(4430)-deeltjie voorgestel wat ’n massa van 4 430 MeV sou hê, en in 2014 is dit waargeneem by die Groot Hadronversneller. In 2009 het Fermilab aangekondig hulle het ’n deeltjie ontdek wat voorlopig Y(4140) genoem word, en dit kan ook ’n tetrakwark wees. In 2010 het drie wetenskaplikes data van vorige eksperimente herontleed en aangekondig dat ’n goed gedefinieerde tetrakwark bestaan. In Junie 2013 het twee onafhanklike groepe die moontlike ontdekking van die Zc(3900)-tetrakwark aangekondig. Standaardmodel Lys van deeltjies D. Harris (13 April 2008). "The charming case of X(3872)". Symmetry Magazine (in Engels). Geargiveer vanaf die oorspronklike op 30 Januarie 2020. Besoek op 17 Desember 2009. "LHCb confirms existence of exotic hadrons". Anne Minard (2009-03-18).